આ સિવાય સુરતમાં આસારામ અને નારાયણ સાંઇ ઉપર થયેલા બળાત્કારના કેસમાં પોલીસોને કરોડો રૂપિયાની લાંચ આપવાના મામલે કે.ડી.પટેલની ધરપકડ થઇ ચુકી છે તેવો પણ એફિડેવિટમાં ઉલ્લેખ કરવામાં આવ્યો છે. બે દિવસ પહેલા સુરતમાં લાંચ કાંડના મુદ્દે કોર્ટમાં સુનવણી હતી. જેમાં નારાયણ સાંઇ કોર્ટમાં હાજર રહ્યા હતા. કે.ડી.પટેલ પણ આ કેસમાં આરોપી હોવાથી તે કોર્ટમાં હાજર રહેવાનો હતો. એસઓજીને બાતમી મળી કે કે.ડી.પટેલ કોર્ટની મુદતમાં હાજર થવાનો છે માટે પોલીસ પક્ષકાર બનીને સુરતની કોર્ટમાં પહોચી ગઇ હતી. જોકે ધરપકડ થવાની બીકથી કે.ડી.પટેલ કોર્ટમાં હાજર રહ્યો નહીં.